b'\n_START_ARTICLE_\nMahatma Gandhi\n_START_SECTION_\nUnang bahagi ng b\xc3\xbahay\n_START_PARAGRAPH_\nSi Mohandas Karamchand Gandhi ay isinilang noong 2 Oktubre 1869 sa isang pamilyang Hindu na ang Modh Baniya sa Porbandar (kilal\xc3\xa1 rin b\xc3\xadlang Sudamapuri), isang bayan sa may baybayin ng Tangway ng Kathiawar na d\xc3\xa1ting bahagi ng maliit na princely state ng Porbandar sa Ahensiya ng Kathiawar ng Imperyong Indian. Ang ama niya, na si Karamchand Uttamchand Gandhi (1822\xe2\x80\x931885), ay nanilbihan b\xc3\xadlang diwan (punong ministro) ng estado ng Porbandar._NEWLINE_Ang pamilyang Gandhi ay nagmula sa nayon ng Kutiana sa d\xc3\xa1ting estado ng Junagadh.\n_START_SECTION_\nAktibista para sa karapatang-sibil sa Timog Aprika (1893-1914)\n_START_PARAGRAPH_\nSi Gandhi ay 24 nang nakarating siya sa Timog Aprika  noong 1893 upang magtrabaho b\xc3\xadlang representibo legal para sa Muslim Indian Traders na nakabase sa lungsod ng Pretoria. Nanatili siya nang 21 taon sa Timog Aprika, kung saan pinalago niya ang kaniyang political views, etika at political leadership skills. _NEWLINE_Sa Timog Aprika, nakaranas si Gandhi ng diskriminasyon  na dinirekta sa lahat ng mga t\xc3\xa1ong may kulay. Tinapon siya palabas ng isang tren sa Pietermaritzburg matapos niyang tumanggi na umalis sa first-class. Nagprotesta siya at pinayagan sa first-class kinabukasan. Habang naglalakbay sa isang stagecoach, binugbog siya ng tsuper dahil ayaw niya (Gandhi) na magbigay-daan para sa isa pang Europeong pasahero.'